钦定古今图书集成/明伦汇编/氏族典/第175卷 > 钱祚征
## 钦定古今图书集成/明伦汇编/氏族典/第175卷 > 钱祚征

按《明外史钱祚征传》：“祚征字锡吉，掖县人。崇祯中，由
乡举历官汝州知州。汝为流贼往来孔道，土寇又窃
据山中。祚征欲先除土寇，募壮士千人训练，夜半取
间道直捣其巢。寇方纵酒，陆博遂大败。寇势衰息，其
魁遂降。十四年正月，李自成骤来寇，祚征乘城守，身
中流矢，益自力守。月馀，大风霾，炮炸楼焚，城遂陷，骂”
贼而死。汝人立庙祀之。